作者：高观国
词牌/韵律：八归

paragraphs: 楚峰翠冷，吴波烟远，吹袂万里西风。
关河迥隔新愁外，遥怜倦客音尘，未见征鸿。
雨帽风巾归梦杳，想吟思、吹入飞蓬。
料恨满、幽苑离宫。
正愁黯文通。
秋浓。
新霜初试，重阳催近，醉红偷染江枫。
瘦筇相伴，旧游回首，吹帽知与谁同。
想萸囊酒盏，暂时冷落菊花丛。
两凝伫，壮怀立尽，微云斜照中。